| ### Sermo Puer Jesus ### In I. Dominica post Epiphaniam ###  |

| #### Pars 1 |

| #### #### Puer Jesus proficiebat aetate et sapientia et gratia apud Deum, et homines. #### Cuncta quae Dominus fecit, vel in carne passus est, documenta et exempla sunt salutaria; unde in Joan. XIII, hoc: exemplum dedi vobis ut quemadmodum ego feci ita et vos faciatis. Et quia unicuique aetati, maxime annos discretionis attingenti, non deest via salutis, ideo adolescentia Christi adolescentibus proponitur in exemplum. #### Proprium autem adolescentium est augmentum et profectus; ideo ad exemplum adolescentium proponitur profectus Christi. Ut autem aliquid dicere possimus de profectu Christi quod sit ad honorem Dei, et ad salutem animarum nostrarum, in principio rogemus Dominum. ####  |