| #### Caput 106 |

| #### #### Beatus Iohannes Chrysostomus. Beatus Iohannes Crisostomus super illud Euangelii prima azimorum etc.: primam diem dicit diem Iouis, in quo expediebat eis comedere Pascha ad uesperam ut in sequenti illucesseret dies Ueneris. Primam diem azimorum dicit in quo legis cultores incipiebant Pasca celebrare, id est azima comedere omni expulso fermento. Dominus igitur mittit discipulos suos die Iouis, quam dicit Euangelista primam diem azimorum, in qua saluator ad uesperas comedebat Pasca. In quo facto per omnia apertissime demonstrauit a principio circumcisionis sue usque ad extremum diem pasce quod non erat contrarius diuinarum legum. ####  |