| #### Caput 102 |

| #### #### Idem super actus apostolorum: in diebus illis surgens Petrus in medio et dixit. Surrexit tamquam ardens igne spiritus loco magistri qui sibi tradiderat gregem, et tamquam honorabilissimus cui omnes intendebant. Dixit: Ihesum Nazarenum, uirum approbatum a Deo. Ius est ut qui in nomine patris uenit ipse filius in principio sermonis loqueretur de patre, sicut dixit: a me ipso non ueni, sed ille me misit, sic et iste uertex sanctissimus beati apostolici chori, pastor bonus celorum accipiens claues, qui sapientiam a patre ad cognoscendum filium specialem recepit, qui a filio super omnes que filii est potestatem accepit, non ut Moyses in gente una, sed in uniuerso orbe. ####  |