| ### Sermo Homo quidam fecit cenam magnam ### Dominica secunda post Trinitatem ###  |

| #### Pars 1 |

| #### #### Homo quidam fecit cenam magnam et uocauit multos. Luce XIIII. #### Videtur distare inter delicias corporales et spirituales quia delicie corporales hominibus sensui deditis sunt manifeste et spirituales delicie sunt eis occulte, spiritualibus autem uiris sunt manifeste. Vnde in Apoc.: vincenti dabo manna absconditum. Et quia de spirituali refeccione nobis sermo est, rogemus huius dulcedinis largitorem ut det michi aliquid dicere ad laudem, et cetera. ####  |