| #### Caput 95 |

| #### #### Post imperium religiosorum imperatorum Christianorum Honorii et Theodosii augustorum, VIII Kalendas Julii congregati in Calcedonia sancti patres quorum primus fuit Aurelius Papa, qui omnes multos statuentes canones affirmauerunt predecessorum statuta unanimiter dicentes: si quis episcopus predicatur infamis, precipientes affirmamus ut, conuenientibus ipsius diocesis episcopis secundum iura ueridicorum patrum, liberam habeat sententiam appellandi ad beatissimum episcopum antique Rome, quem habemus Petrum petram refugii; et ipsi soli libera potestate loco Dei sit ius discernendi episcopi criminati infamiam, secundum claues a domino sibi datas soluendi et ligandi potestatem ut habet; et diffinitionem primatis illius prouincie uel per collateralem ex suo trono missum, uel per suas litteras patefacere dignetur. Si collateralem miserit, affirmamus ut locum eius teneat et omnia diffinita ab eo teneantur tamquam a uicario apostolici troni iure perpetuo inuiolabiliter sancita. ####  |