| #### Articulus 3. Tertio quaerebatur utrum ille qui rem alienam consumpsit teneatur ad restitutionem |

| #### #### Et videtur quod non. #### Quia ille cuius res fuerat, non habet actionem in consumptorem; intellige, si ius habet casum in praescriptione. #### Contra, iste mala fide possedit alienum quod consumpsit. #### Respondeo. Dicendum, quod tenetur. Cuius ratio est, quia quilibet tenetur ad faciendum iustitiam alteri. Consistit autem iustitia in quadam aequalitate; unde nisi reintegretur aequalitas, non potest aliquis esse iustus. Inaequalitas autem fuit quod consumpsit rem non suam; et ideo oportet quod reddat. #### Ad primum ergo dicendum, quod licet non habeat actionem in eum qui consumpsit secundum ius civile, habet tamen secundum ius divinum, cuius finis est salus animarum; et ideo repugnat. ####  |